3. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 66456/11565 της 29 Σεπτ. /16 Οκτ. 1961 (ΦΕΚ Β΄  368) Περί καθορισμού αμοιβής σπουδαστών Ε.Μ.Π. απασχολουμένων εις διαφόρους εργοδότας προς πρακτικήν αυτών εξάσκησιν. Έχοντες υπ’ όψει: 1.Τας διατάξεις του άρθρ. 11, παρ. 1 του Ν.Δ/τος 3789/1957 «περί τροποποιήσεως κα συμπληρώσεως ενίων διατάξεων της Εργατικής Νομοθεσίας». 2.Τας διατάξεις του άρθρ. 22 του Ν.Δ/τος 3971/59 «περί Τεχνικής και Επαγγελματικής Εκπαιδεύσεως κ.λπ.», και 3.Το από 11.9.61 πρακτικόν συνεδριάσεως του Τμήματος Αμοιβής και Όρων Εργασίας του Ε.Γ.Σ.Κ.Π., αποφασίζομεν: Επί τω σκοπώ της διευκολύνσεως της πρακτικής ασκήσεως των σπουδαστών των Ανωτάτων Σχολών του Εθνικού Μετσοβείου Πολυτεχνείου, καθορίζομεν, κατά παρέκκλισιν των ισχυουσών εν προκειμένω γενικών διατάξεων, τα ημερομίσθια τούτων δια την απασχόλησίν των εις διαφόρους εργοδότας κατά την διάρκειαν της φοιτήσεώς των εις το Πολυτεχνείον, αποδεικνυομένης δια βεβαιώσεως της οικείας Σχολής, εις ποσοστόν 30% επί του εκάστοτε ισχύοντος κατωτάτου ορίου ημερομισθίου του εργατοτεχνίτου ή εργατοτεχνιτρίας ανεξαρτήτως ηλικίας και χρόνου υπηρεσίας ή προϋπηρεσίας τούτων. Η παρούσα δημοσιευθήτω δια της Εφημερίδος της Κυβερνήσεως. 